En nokså liten, bred, blankt brunsvart hornbille. Oversiden er tett og kraftig punktert. Hos hunnen har hodet korte horn på "snuten" og ett på hver side. Pronotum er hvelvet med et kort horn midt på forkanten, bak dette en nokså dyp og bred lengdefure. Pronotum har en brem av oransje hår på bakkanten. Dekkvingene er jevnbrede med litt uregelmessige rader av grove punkter. Hannen ligner hunnen, men hornene på hode og pronotum er lengre, og punktradene på dekkvingene finere.